Утвърждавам:

Борислава Хаджийска

Директор на ПГ по туризъм

***АЛГОРИТЪМ***

***ЗА ВЗАИМОДЕЙСТВИЕ МЕЖДУ ПГ ПО ТУРИЗЪМ И ДИРЕКЦИЯ СОЦИАЛНО ПОДПОМАГАНЕ ПО ОТНОШЕНИЕ***

***ОСИГУРЯВАНЕТО НА ПОДКРЕПАТА ЗА ЛИЧНОСТНОТО РАЗВИТИЕ НА УЧЕНИЦИТЕ***

Алгоритъмът за взаимодействие между ПГ по туризъм и дирекция „Социално подпомагане“ се основава на необходимостта от засилване на сътрудничеството между основните участници, осигуряващи подкрепата за личностното развитие в училището и доставчика на социалните услуги в общността. Законът за предучилищното и училищното образование предвижда възможност подкрепата за личностното развитие на учениците да се осъществява и с подкрепата на социални услуги за деца, включително и като част от дейностите се осъществяват в тези услуги.

1. **Подкрепа за личностно развитие на учениците в училище и специализирани обслужващи звена.**

**ФСГ като институция в системата на училищното образование осигуряват подкрепа за личностното развитие на учениците съвместно с държавните и местните органи и структури и с доставчиците на социални услуги.**

Подкрепата за личностно развитие е обща и допълнителна. Общата и допълнителната подкрепа се осигуряват там, където е ученикът – в училищата. В същото време Законът за предучилищното образование регламентира използването на възможностите на социалните услуги в общността чрез насочване от отделение „Закрила на детето“ в дирекциите „Социално подпомагане“ като териториални структури на Агенцията за социално подпомагане, за да се подкрепи личностното развитие на учениците, както и да се предотвратят евентуални рискове за учениците, свързани с тяхното отглеждане. Общата подкрепа за личностно развитие представлява комплекс от дейности и мрежи насочени към:

* екипна работа между учителите и другите педагогически специалисти;
* допълнително обучение по учебни предмети при условията на Закона за предучилищното и училищното образование;
* допълнителни консултации по учебни предмети, които се провеждат извън редовните учебни часове;
* консултации по учебни предмети
* кариерно ориентиране на учениците;
* занимания по интереси;
* библиотечно – информационно обслужване;
* грижи за здравето;
* поощряване с морални и материални награди:
* грижа за здравето;
* поощряване с морални и материални награди;
* дейности по превенция на насилието и преодоляване на проблемното поведение;
* ранно оценяване на потребностите и превенция на обучителните затруднения;
* логопедична работа.

Допълнителна подкрепа за личностно развитие се предоставя на ученици:

* Със специални образователни потребности;
* В риск;
* С изявени дарби;
* С хронични заболявания.

Видът и формите на обучение, както и конкретните дейности за допълнителната подкрепа за личностно развитие, се определят с плана за подкрепа на ученика. Планът за подкрепа определя и часовете за ресурсно подпомагане. Допълнителната подкрепа за личностно развитие се осигурява от училището. Допълнителната подкрепа се предоставя въз основа на оценката на индивидуалните потребности на ученика, която се извършва от екип за подкрепа за личностно развитие в училище, създаден за конкретен ученик.

При представянето на общата и на допълнителната подкрепа за личностно развитие възникват редица обстоятелства и дейности, които изискват съвместна работа между институциите в системата на предучилищното и училищното образование и отделите „Закрила на детето“ в дирекциите „Социално подпомагане“, както и с доставчиците на социални услуги.

1.1.Мерките за закрила и подкрепа на деца и техните семейства са :

* осигуряване на педагогическа, психологическа и правна помощ на родителите или лицата на които са възложени родителски функции, по проблеми, свързани с отглеждането, възпитанието и обучението на децата;
* насочване към подходящи социални услуги в общността;
* консултиране и информиране на детето в съответствие с неговата възраст и със степента на неговото развитие;
* консултиране и съдействие по въпроси на социалното подпомагане и социалните услуги.
* съдействие за подобряване на социално – битовите условия;
* социална работа за улесняване връзките между децата и родителите и справяне с конфликти и кризи в отношенията;
* проучване индивидуалните възможности и интереси на детето и насочването му към подходяща образователна институция;
* съдействие за устройване на подходяща работа на нуждаещи се навършили 16 годишна възраст, при установените в трудовото законодателство условия;
* насочване на детето към подходящи форми за ангажиране на свободното му време;
* съдействие на лицата, които полагат грижи за деца, при подготовката и изпълнение на техните функции.

1. **Идентифициране на потребностите от сигнализиране на отдел „Закрила на детето“ в дирекция „Социално подпомагане“**

2.1. Дейности за преодоляване на проблемното поведение на ученик и за справяне със затрудненията му с приобщаването в образователния процес.

2.2. Основни дейности за преодоляване на проблемното поведение в институциите в системата на училищното образование.

За преодоляване на проблемното поведение на ученика и за справяне със затрудненията му с приобщаването в образователния процес и в институционалната среда, с участието му в дейността на институцията и с поведенческите му прояви се прилагат следните дейности за въздействие върху вътрешната мотивация:

2.2.1.Взаимодействие на институциите в системата на предучилищното и училищното образование с дирекциите „Социално подпомагане“.

* При отказ от страна на родителя да съдейства и да подпомага дейностите от общата подкрепа за целите на превенцията на насилието и преодоляване на проблемното поведение и за целите на превенцията на обучителните затруднения на ученика, директорът на образователната институция писмено сигнализира дирекция „Социално подпомагане“ по настоящ адрес на ученика.
* Писменият сигнал трябва да съдържа основна информация за поведението на ученика, предлаганите дейности за справяне със затруднението му, както и родителска реакция по отношение на предприетите дейности.
* Социален работник от отдел „Закрила на детето“ в дирекция „Социално подпомагане“ се запознава с писмения сигнал на образователната институция, като за целта може да изисква допълнителна информация. Социалният работник извършва оценка на сигнала и провежда консултиране на семейството, като по своя преценка и при установени рискове за детето по смисъла на „Закона за закрила на детето“ може да отвори работа по – случай, както и да предприеме мерки за закрила на детето. При идентифицирана потребност от подкрепа за дете, за което не е предприета мярка за закрила, то може да бъде насочено за ползване на социална услуга и на специалист (логопед, психолог, и други ) в социална среда.
* Дирекция „Социално подпомагане“ изпраща сведение до образователната институция за движението на постъпилия сигнал в срок до 14 дни от предприемането на действията. При развитие на случая двете институции работят в сътрудничество.

2.3. Процедура по налагане на санкция на учениците с участието на представител на дирекция „Социално подпомагане“.

* В процедурата по налагане на санкция малолетният ученик се представлява от родителя или от упълномощено от родителя лице, а непълнолетният ученик извършва всички действия лично, но със съгласието на родителя си.
* При невъзможност да бъде осъществен контакт с родителя училището изпраща писмен сигнал до дирекция „Социално подпомагане“.
* Дирекция „Социално подпомагане“ осъществява контакт с родителя и извършва социално проучване съгласно разпоредбите на правилника за прилагане на Закона за закрила на детето, а при необходимост извършва мерки за закрила при наличие на ученик, оставен без родителска грижа, или при установени рискови условия на отглеждане.
* В срок до 14 дни от предприемането на действията по сигнала дирекция „Социално подпомагане“ изпраща информация в училището по отношение на родителя, за да бъдат предприети последващи действия.

Целта на мерките за закрила в семейна среда е да бъдат подпомогнати детето и семейството в зависимост от възможностите за отглеждане и възпитание на детето. При отказ за сътрудничество от страна на родител, настойник или попечител или на лицето, което полага грижи за детето, по предложение на социалния работник, водещ случая, директорът на дирекция „Социално подпомагане“ извършва проверки по жалби и сигнали за нарушаване правата на децата и дава задължителни предписания за отстраняването им при условия и по ред определени с Правилника за прилагане на Закона за закрила на детето. За неизпълнение на влязло в сила за задължително предписание по закона се предприемат предвидените в закона санкции.

2.4. Взаимодействие при предоставянето на допълнителна подкрепа за личностно развитие.

* Допълнителната подкрепа се предоставя въз основа на оценката на индивидуалните потребности, която се извършва от екип за подкрепа за личностно развитие в училището.
* В случаите на несъгласие на родителя с предложената допълнителна подкрепа за личностно развитие на детето или ученика, независимо че въз основа на оценките на индивидуалните образователни потребности с установена такава необходимост, директорът на детската градина или училището писмено сигнализира дирекция „Социално подпомагане“ по настоящия адрес на детето или ученика с цел консултиране на родителите относно най – добрия интерес на детето и необходимостта от спазване на правата му.
* Сигналът до дирекция „Социално подпомагане“ трябва да съдържа информация за оценката на образователните потребности на детето или ученика, писмо до родителя с предлаганата допълнителна подкрепа за личностно развитие и деклариран отказ от негова страна, информация относно предложения план за подкрепа.
* Социален работник от отдел „Закрила на детето“ в дирекция „Социално подпомагане“ се запознава със сигнала от училището, като при необходимост може да изисква допълнителна информация.
* Социалният работник осъществява среща с родителя и извършва проучване и консултиране относно потребностите на детето или ученика.
* При отказ на родителя да изпълни препоръките на социалния работник относно спазване правата на ученика по преценка на социалния работник се предприемат мерки за закрила на детето в семейна среда или се издава задължително предписание по реда на Закона за закрила на детето.
* Дирекция „Социално подпомагане“ в срок до 14 дни от получаването на сигнала информира училището за предприетите действия, като може да отправи и препоръки за подобряване на плана за подкрепа на ученика, както и препоръки за включването в социални услуги в общността или за осигуряване на специалисти от социални услуги в общността.

2.5. Дейности в подкрепа на ученици със специални образователни потребности и социални услуги за деца в общността.

* Социалните услуги са дейност в подкрепа на лицата за социално включване и самостоятелен начин на живот, които се основават на социална работа и се предоставят в общността и в специализирани институции. Те могат да се предоставят както на деца с предприета мярка за закрила по Закона за закрила на детето, така и на децата без мярка за закрила, но с идентифицирана потребност, включително идентифицирана от образователна институция.
* Дейности в подкрепа на ученици със специални образователни потребности може да се предоставят в социална услуга в общността за деца, ако оценката на потребностите им от регионалния екип за подкрепа за личностно развитие на децата и учениците със специални образователни потребности предвижда такива дейности.
* Подкрепата, която се предоставя на децата в социалната услуга, се съгласува с дирекция „Социално подпомагане“ на територията, на която се предоставя социалната услуга за деца. Дирекция „Социално подпомагане“ получава информация от доставчика на социалната услуга за резултатите от предоставянето на услугата и доклад.
* Дирекция „Социално подпомагане“ дава направление до доставчика на социалната услуга за учениците, на които се оказва подкрепа в социалната услуга в общността.
* Социалната услуга в общността изпраща в края на всеки учебен срок в дирекция „Социално подпомагане“ информация за проведените с учениците дейности, като дирекция „Социално подпомагане“ я предоставя писмено на училището.

**3. Взаимодействие между доставчиците на социални услуги за деца в общността и институциите в системата на училищното образование.**

* В екипа за подкрепа на личностното развитие на ученика в училището може да участват специалисти от социални услуги за деца в общността в случаите, когато ученикът ползва такива, или други специалисти, включително медицински, които осигуряват здравната грижа за ученика.
* Училището информира дирекция „Социално подпомагане“ и ръководителя на съответната социална услуга за деца за необходимостта от включване на такъв специалист в реализирането на плана за подкрепа в училището.
* Когато ученикът ще ползва социална услуга за деца, се насочва към дирекция „Социално подпомагане“ за издаване на направление за социална услуга.
* На всеки ученик се оказва необходимата подкрепа независимо от обстоятелството дали има издадено направление от дирекция „Социално подпомагане“, или родителят сам е потърсил социална услуга за деца. В случаите на само заявили се клиенти се подава заявка за ползване на конкретна социална услуга в общността за деца съгласно разработената писмена процедура за ползване на услугата, след което стартира работата с ученика.
* В случай че в хода на работата социалната услуга за деца идентифицира риск за ученика, доставчикът уведомява отдел „Закрила на детето“ в дирекция „Социално подпомагане“.
* Дейността на отдел „Закрила на детето“ в дирекция „Социално подпомагане“, социалната услуга за деца в общността и образователните институции се осъществява в условията на партньорство.
* Ученикът има право да ползва образователна услуга/ и социална услуга/ и за деца едновременно с оглед спецификата и многообразието на индивидуалните си потребности, но без дублиране на една и съща по вид и с еднаква насоченост услуга, предоставяна и от страна на образователната, и от страна на социалната система. В случаите, когато компетентните специалисти са идентифицирали комплексни потребности, услугите от двете системи се предоставят при интегриран подход, взаимодействие и пълна координация.
* Двата типа услуга включват дейности за работа с ученика, които следва да се допълват. Организацията в предоставяне на дейностите не допуска припокриване на подкрепата, която се осигурявя от екипите.
* Ползването на образователна услуга не ограничава насочването към други услуги в общността, включително социални, при условие че се спазва основният принцип – едното дете да не получава една и съща дейност в различните типове услуга, за да няма дублиране на дейността за подкрепа, но всички услуги, предназначени да осъществяват подкрепа в процеса на отглеждане и образование, да могат пълноценно и активно да реализират подкрепящи функции и взаимно да се допълват.

4. **Работа по случай в училище**

* Работа с ученик по конкретен случай е метод, който цели гарантиране на индивидуален подход при предоставяне на допълнителна подкрепа за личностно развитие на ученика.
* Работата по конкретен случай се основава на оценката на индивидуалните потребности и е насочена към учениците в риск, а в някой случаи, определени от екипа за подкрепа за личностно развитие в училището, и към учениците със специални образователни потребности и учениците с изявени дарби.
* Работата по конкретен случай се осъществява от екипа за подкрепа за личностно развитие при съгласуване и координиране на действията му с водещия на случая в отдел „Закрила на детето“, когато такъв случай е отворен по смисъла на Закона за закрила на детето, или с друг представител на отдел „Закрила на детето“.
* Ученикът и специалистите, имащи отношение по случая, развиват отношения, основани на доверие.
* Училището изпраща заявление до дирекция „Социално подпомагане“ при определяне на работа по случай за ученик като част от допълнителната подкрепа за личностно развитие в образователната институция.
* В срок от 14 дни от получаването на заявлението дирекция „Социално подпомагане“ определя свой представител и информира училището, които трябва да му окажат съдействие и да работят в партньорство и координация.

5. Координация по прилагане на Алгоритъма за взаимодействие между институциите в системата на предучилищното и училищното образование и дирекция „Социално подпомагане“.

* На национално равнище координацията по прилагането на настоящия алгоритъм се осъществява от дирекция „Приобщаващо образование“ в Министерството на образованието и науката и дирекция „Закрила на детето“ в Агенцията за социално подпомагане. За целта със заповед на министъра на образованието и науката се създава съвместна постоянна работна група, която след динамиката при реализацията на алгоритъма и при необходимост предоставя методически насоки и предлага промени.
* На областно равнище със заповед на началника на съответното регионално управление на образованието се създава координационно звено между представители на регионалните управления на образованието, регионалните центрове за подкрепа на процеса на приобщаващото образование и регионалните дирекции за социално подпомагане за постоянна координация на процесите, свързани с осигуряването на подкрепата за личностно развитие на децата и учениците.
* На общинско равнище се осъществява сътрудничество и взаимодействие между детските градини, училищата, центровете за подкрепа на личностно развитие, специализирани обслужващи звена, дирекциите „Социално подпомагане“ и доставчиците на социални услуги в общността при осигуряването и предоставянето на подкрепата за личностно развитие на децата в учениците.